Kommunen har fjellområder mot grensa til Norge, men ingen av disse fjellene når over 1200 meter. Man finner store myr- og skogsområder i lavlandet i sørøst. Kommunen har en stor rovdyrbestand, derav særlig mye bjørn. Området omfatter mange innsjøer og elver; det langstrakte sjøsystemet Ströms Vattudal danner en 90 kilometer lang naturlig vannvei fra Kvarnbergsvattnet ved grensa til Norge til Russfjärden ved Strømsund. Ströms Vattudal munner til slutt ut i Faxälven.